বঙ্গবন্ধুর হত্যাকাণ্ড তাজউদ্দীনকে শোকে অভিভূত ও বিমূঢ় করে। তিনি জানতেন যে তার জন্যও বিপদ আসবে। বিপদ আসতে যে বিলম্ব ঘটেছিল তা-ও নয়। শোনা যায় ঘাতকেরা তাকে রাষ্ট্রপতি বানাতে চেয়েছিল এবং সে-জন্য একপ্রকার মানসিক চাপও প্রয়োগ করতে থাকে। বিষয়টি সম্পর্কে তার বন্ধু ডা. করিম অবহিত ছিরেন।৩১ ব্যর্থ ও নিরাশ হয়ে তাজউদ্দীনকে ঘাতকেরা জেলখানায় নিয়ে যায়। সেটাই ছিল তার শেষ যাত্রা। যে-আশঙ্কা তার মনে ছায়াপাত করেছিল, সেটি অত্যন্ত ভয়াবহরূপে সত্য বলে প্রমাণিত হয়ে গেল।